钦定古今图书集成/理学汇编/经籍典/第104卷 > 汉扬雄太元经二 > 《元图第十四》
## 钦定古今图书集成/理学汇编/经籍典/第104卷 > 汉扬雄太元经二 > 《元图第十四》

《一元》：“都覆三方，方同九州，枝载庶部，分正群家，事事
其中则阴质北斗，日月畛营，阴阳沈交，四时潜处，五
行伏行，六合既混，七宿轸转，驯幽推历，六甲内驯九
九，实有，律吕孔幽，历数匿纪，图象元形，赞载成功，始
哉中羡从百卉权舆乃讯，感天雷椎。”〈同欿〉〈音淡〉舆物
旁震，寅赞柔微。拔拫于元。东动青龙，光离于渊。摧上
万物，天地舆新。中哉更睟廓，象天重明。雷风炫焕，与
物时行。阴酋西北，阳尚东南。内虽有应，外觗元贞。龙
干于天，长类无疆。南征不利，遇崩光终哉！减沈成天
根，还向成气。收精。阅入庶物，咸首艰鸣。深合黄纯，广
含群生。泰柄云行，时监地营。邪谟，高吸乃驯。神灵，旁
该终始。天地人功咸酋贞。天甸其道，地杝其绪。阴阳
杂厕，有男有女。天道成规，地道成矩。规动周营，矩静
安物。周营故能神明，安物故能类聚，类聚故能富，神
明故至贵。夫元也者，天道也，地道也，人道也。兼三道
而天名之。君臣、父子、夫妻之道，元有一道，一以三起，
一以三生。以三起者，方州部家也。以三生者，参分阳
气，以为三重，极为九营，是为同本《离》生，天地之经也。
旁通上下，万物并也。九营周流，终始贞也。始于十一
月，终于十月，罗重九行，行四十日。诚有内者存乎中，
宣而出者存乎羡，云行雨施存乎从，变节易度存乎
更，珍光淳全存乎睟，虚中弘外存乎廓，削退消部存
乎减，降队幽藏“存乎沈，考终性命存乎成。”是故一至
九者，阴阳消息之计邪？反而陈之，子则阳生于十一
月，阴终十月可见也；午则阴生于五月，阳终于四月
可见也。生阳莫如子，生阴莫如午，西北则子美尽矣，
东南则午美极矣。故思心乎一，反复乎二，成意乎三，
条畅乎四，著明乎五，极大乎六，败损乎七，剥落乎八，
“殄绝乎《九》，生神莫先乎一，中和莫盛乎五，倨剧莫困
乎九。”夫一也者，思之微者也，四也者，福之资者也，七
也者，祸之阶者也，三也者，思之崇者也，六也者，福之
隆者也，九也者，祸之穷者也。二、五、八三者之中也，福
则往而祸则承也。九虚设辟，君子小人所为宫也。自
一至三者，贫贱而心劳；四至六者，富贵而尊高。七至
九者，离咎而犯菑。五以下作息，五以上作消。数多者
见贵而实索，数少者见贱而实饶。息与消纠，贵与贱
交，祸至而福逃。幽潜道卑，元极道高。昼夜相承，夫妇
系也。终始相生，父子继也。日月合离，君臣义也。孟季
有序，长幼际也。两两相阖，朋友会也。一昼一夜然后
作一日。一阴一阳然后生万物。昼数多，夜数少，象月
窥而日溢，君行光而臣行灭，君子道全，小人道缺。一
与六共宗，二与七共明，三与八成友，四与九同道，五
与五相守，元有一规一矩，一绳一准，以从横天地之
道，驯阴阳之数，拟诸其神明，阐诸其幽昏，则八方平
正之道可得而察也。元有六九之数，策用三六，仪用
二九，元其十有八。用乎《泰积》之要，始于十有八策，终
于五十有四，并始终策数半之，为《泰中》。《泰中》之数三
十有六策，以律七百二十九赞，凡二万六千二百四
十四策，为太积。七十二策为一日，凡三百六十四日
有半，踦满焉，以合岁之日，而律历行。故自子至辰，自
辰至申，自申至子。之，以甲，而“章会统元，与月蚀俱
没”，元之道也。